Diari Oficial de la Generalitat Valenciana


Sumari del DOGV 10300, del 31-12-2024 (2024/13562)

RESOLUCIÓ de 10 de desembre de 2024, del Servici Territorial d'Indústria, Energia i Mines de València, per la qual es denega la sol·licitud presentada per Valencia Pvsun I, SL, d'autorització administrativa prèvia i autorització administrativa de construcció, corresponent a la central solar generadora fotovoltaica denominada EDF 239, de 5 MW de potència instal·lada, i les instal·lacions d'evacuació fins a la xarxa de distribució d'energia elèctrica situada en el terme municipal de Carlet, província de València. Expedient ATALFE/2022/14/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10274

Data del DOGV
:   31-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/13326

CVE
:   DYVH-G-1412-24648

Data del document
:   10-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Antecedents

Primer. Valencia Pvsun I, SL, va presentar una instància davant del registre telemàtic de la Generalitat Valenciana amb data 13/04/2022 (núm. de registre GVRTE/2022/1165838), en la qual sol·licitava autorització administrativa prèvia i autorització administrativa de construcció per a la instal·lació d’una central fotovoltaica, denominada EDF 239, a Carlet (València), incloent-hi la seua infraestructura d'evacuació. A esta sol·licitud va acompanyar el projecte de la planta, el projecte de la infraestructura d'evacuació i les separates corresponents, amb la descripció següent:

Instal·lació fotovoltaica: La central fotovoltaica denominada EDF 239 s'ha projectat sobre la base d'una instal·lació interconnectada, formada per 1 generador fotovoltaic de corrent continu, de 5,836 MWp, 20 inversors per a la conversió de corrent continu en corrent altern, amb una potència unitària nominal de 20x250kWn i amb una potència nominal de la instal·lació de 5,00 MWn. Existiran 4 transformadors de generació situats a l'interior de 2 centres de transformació situats prop del centre geomètric de la planta, al costat del sistema de baixa tensió de corrent altern format pels necessaris i reglamentaris equips de protecció i maniobra amb els aparellatges auxiliars necessaris. L'eixida AT dels transformadors connectarà amb la xarxa subterrània d'AT particular en forma de línia subterrània en anell fins a un Centre de lliurament, mesura i transformació d'energia elèctrica i una LSAT d'evacuació, propietat particular que connectarà el CEMT amb el CSI, punt de connexió atorgat per companyia distribuïdora en 20kV.

El punt de connexió amb la xarxa de distribució es realitzarà en la línia 04 - Chovaes de 20 kV de l'ST Benifaió, en el tram de línia comprés entre els CTD Calderón de la Barca (017612817) i CTD C/València-Alginet (675888786), i és necessària la instal·lació d'un centre de seccionament independent CSI telecomandat, noves instal·lacions de xarxa, que transcorren des de la xarxa de distribució existent fins al primer element propietat del sol·licitant, així com les modificacions necessàries en la línia 04, Chovaes, de 20 kV, per a permetre la connexió de les noves instal·lacions a la xarxa d'I-DE. Les instal·lacions indicades passaran a ser de titularitat d'I-DE i seran objecte de tramitació en altres expedients.

Segon. El 14 de juliol de 2022 s'acorda l'admissió a tràmit de la sol·licitud d'autorització administrativa prèvia de la instal·lació.

Tercer. Es realitza el tràmit d'informació pública de l'expedient durant el termini de 15 dies hàbils establit en l'article 23 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació per Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna. Es publiquen els anuncis corresponents en el *Butlletí Oficial de la Província de València*  el 13 de desembre de 2022 (núm. 237) i en el *Diari Oficial de la Generalitat Valenciana*  el 2 de desembre de 2022 (núm. 9483). Així mateix, es posa la documentació a la disposició del públic en general en la seu electrònica de la Generalitat.

Quart. En data 29 de desembre de 2022 es remet separata a l'Ajuntament de Carlet, a fi que en el termini de 15 dies presente la seua conformitat o oposició a la instal·lació. Així mateix, se li sol·licita que en virtut de l'article 25.3 del Decret llei 14/2020, de 7 d'agost, modificat per l'article 10.6 del Decret llei 1/2022, de 22 d'abril, emeta un informe en matèria de paisatge.

No s'ha obtingut resposta per part de l'Ajuntament de Carlet.

Quint. En data 29 de desembre de 2022 es remet separata a l'Ajuntament d'Alginet, a fi que en el termini de 15 dies presente la seua conformitat o oposició a la instal·lació. Així mateix, se li sol·licita que en virtut de l'article 25.3 del Decret llei 14/2020, de 7 d'agost, modificat per l'article 10.6 del Decret llei 1/2022, de 22 d'abril, emeta un informe en matèria de paisatge.

No s'ha obtingut resposta per part de l'Ajuntament d'Alginet.

Sext. En data 3 d'octubre de 2024 es remet separata a l'empresa de distribució elèctrica I-DE, a fi que en el termini de 15 dies presente la seua conformitat o oposició a la instal·lació.

No s'ha obtingut resposta per part de l'empresa de distribució elèctrica I-DE.

Sèptim. En data 28 de desembre de 2022 es remeten separates a la resta de diferents administracions públiques, organismes o empreses de servici públic o de servicis d'interés general amb béns o drets a càrrec seu afectats per la instal·lació, a fi que en el termini de 15 dies presenten la seua conformitat o oposició a la instal·lació, amb el resultat següent:

– El 20 d'abril de 2023 es rep informe favorable de Ferrocarrils de la Generalitat Valenciana (FGV), subjecte a les condicions tècniques incloses en l'informe. Es notifica l'informe el 21 d'abril de 2023 al promotor de la instal·lació, al qual no respon, expressant per tant la conformitat a tots els condicionats de l'informe.

– No s'ha obtingut resposta per part de la Conselleria d'Agricultura, Desenrotllament Rural, Emergència Climàtica i Transició Ecològica ni de la Direcció General de Medi Natural i d'Avaluació Ambiental.

Octau. En data 28 de desembre de 2022 se sol·licita un informe en matèria d'ordenació del territori i paisatge a la Direcció General de Política Territorial de la Conselleria de Territori, Obres Públiques i Mobilitat, en compliment de l'article 25 del Decret llei 14/2020, perquè s'emeta en el termini de 15 dies. Respecte de l’anterior, s'ha rebut el següent:

Informe en matèria de paisatge:

El 8 de setembre de 2023 es rep un informe del Servici d'Infraestructura Verda i Paisatge, pertanyent a la Direcció General d'Urbanisme, Paisatge i Avaluació Ambiental, en el qual es conclou que «l'emissió d'informe favorable en matèria d'infraestructura verda i paisatge que viabilitze l'actuació pretesa per a la planta solar fotovoltaica EDF 239 en el terme municipal de Carlet i les seues infraestructures d'evacuació, requerirà l'esmena dels requeriments exposats en este informe».

– El 4 d'octubre de 2024 se li notifica l'informe al promotor indicant-li que haurà de respondre'l en el termini de 15 dies i en cas de no respondre'l, es considerarà que està conforme amb la instal·lació. A data d'esta resolució no s'hi ha rebut resposta. En tractar-se d'un informe en el qual se sol·licita l'esmena, no respondre-hi suposa que no puga considerar-se com a favorable i per tant inviabilitza la instal·lació pretesa.

Informe en matèria de territori:

– El 17 de febrer de 2023 es rep informe de data 15 de febrer de 2023 del Servici de Gestió Territorial, pertanyent a la Direcció General de Política Territorial i Paisatge, el qual conclou que:

– La instal·lació de la planta solar EDF 239, en el municipi de Carlet (València) es troba afectada per risc d'inundació i va ser considerada no viable en un estudi d'inundabilitat, mentres que la seua línia d'evacuació es considera viable, segons les consideracions finals, atenent les determinacions del PATRICOVA, i les consideracions i normatives d'aplicació i les cartografies oficials d'ordenació del territori.

– No obstant l'exposat, la planta s'instal·la íntegrament sobre sòls d'elevada capacitat agrològica, d'acord amb criteris d'un ús sostenible i racional del sòl; l'ocupació d'esta mena de sòls haurà de minimitzar-se.

– La justificació dels aspectes determinats en l'informe serà motiu per a l'elaboració d'un nou informe.

– El 22 de febrer de 2023 se li notifica l'informe al promotor, al qual respon manifestant-hi la seua conformitat, però sol·licita la concessió d'1 mes per a la presentació de l'estudi d'inundabilitat.

– El 14 d'abril de 2023 el promotor aporta l’estudi d'inundabilitat requerit, que és traslladat amb data 18 d'abril de 2023 al Servici de Gestió Territorial, a fi que s'emeta de nou un pronunciament en matèria de territori.

– En data 25 d'abril de 2023 el Servici de Gestió Territorial emet un comunicat informant sobre la necessitat de realització de consulta a la Confederació Hidrogràfica del Xúquer, i es fa trasllat de l'estudi d'inundabilitat rebut, a fi de poder elaborar el seu informe.

– En data 23 de novembre de 2023 el promotor de la planta fotovoltaica aporta de manera voluntària un nou estudi d'inundabilitat corregit. Esta aportació voluntària no és traslladada a l'òrgan de Territori perquè es va aportar fora del procediment, ja que no s'havia emés informe sobre este tema.

– En data 24 de gener de 2024 es rep el 2n informe del Servici de Gestió Territorial, on s'exposa: el Servici de Gestió Territorial, d'acord amb les consideracions i conclusions emeses en l'informe d'incidències sobre l'ordenació del territori de data 15 de febrer de 2023 i les apreciacions realitzades en este informe respecte a la valoració de risc d'inundació, considera no compatible la planta solar fotovoltaica EDF 239, en estar afectada per risc d'inundació, conforme a les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i la resta de normativa d'aplicació tinguda en compte en l'elaboració de l'informe. En data 2 d'octubre de 2024 se li notifica l'informe al promotor per tràmit d'audiència, el qual respon en data 3 d'octubre de 2024 aportant de nou l'estudi d'inundabilitat anteriorment presentat de manera voluntària en data 23 de novembre de 2023, argumentant que en l'elaboració de l'informe de l'Organisme de Territori no s'havia considerat este últim estudi d'inundabilitat presentat.

– En data 4 d'octubre de 2024 l'informe d'inundabilitat presentat es trasllada al Servici de Gestió Territorial.

– En data 16 d'octubre de 2024 es rep la ratificació del 2n informe del Servici de Gestió Territorial, on es ratifica: a la vista del sentit de l'últim informe de l'SGT i de la data d'elaboració d'estudi d'inundabilitat aportat el 7 d'octubre de 2024, en el qual s'obtenen els mateixos resultats que en l'estudi d'inundabilitat inicial i, per tant, no arreplega l'esmena requerida d'acord amb l'informe de l'organisme de conca, es comunica a l'òrgan substantiu la no tramitació d'esta documentació, perquè la faça constar en el seu expedient de tramitació i continue amb el procediment.

Finalitzat el procediment de consultes de la tramitació anterior es desprén que en l'expedient l'informe en matèria de territori té sentit desfavorable i l'informe en matèria de paisatge no té sentit favorable.

Fonaments de dret:

Primer. La instrucció i resolució d'este procediment administratiu correspon a la Generalitat Valenciana, ja que la instal·lació elèctrica objecte del procediment està radicada íntegrament en territori de la Comunitat Valenciana, i no està enquadrada en les instal·lacions elèctriques contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.

Segon. D'acord amb el que es disposa en l'article 4.1.b)  del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 de l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desenrotlla el Decret 226/2023, del Consell, de 19 de desembre, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon al Servici Territorial d'Indústria, Energia i Mines de València la resolució del present procediment, ja que la potència a instal·lar és igual o inferior a 10 MW.

Tercer. D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.

Quart. Conforme a l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, i la seua tramitació i resolució poden dur-se a terme de manera consecutiva, coetània o conjunta.

Quint. Segons establix l'article 7, del capítol I, del títol III, Règim jurídic i procediment d'autorització de centrals fotovoltaiques i parcs eòlics, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, este títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat, amb excepció de les centrals fotovoltaiques i els parcs eòlics d'aprofitament supraautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.

Sext. D'acord amb l'article 73 de la Llei 39/2015, d'1 d'octubre, en qualsevol moment del procediment, quan l'Administració considere que algun dels actes dels interessats no reunix els requisits necessaris, ho posarà en coneixement del seu autor, i li concedirà un termini de 10 dies per a emplenar-lo. Respecte als interessats que no complisquen el que es disposa en els apartats anteriors, es podrà declarar que han perdut el dret al tràmit corresponent. No obstant això, s'admetrà l'actuació de l'interessat i produirà els seus efectes legals, si es produïx abans o dins del dia que es notifique la resolució en la qual es considere que ha transcorregut el termini.

D'acord amb l'article 21 de la mateixa llei, l'Administració està obligada a dictar resolució expressa i a notificar-la en tots els procediments, qualsevol que siga la seua forma d'iniciació.

Sèptim. Després de realitzades les dos iteracions indicades en l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, que indica:

«Si a conseqüència de l'informe emés es produïxen modificacions en el projecte, o si és necessari ampliar la informació, s'emetrà, si així ho considera l'òrgan instructor del procediment, un nou informe en el termini màxim d'un mes des que l'òrgan territorial competent en energia remeta la documentació pertinent.

En este sentit, només podran emetre's fins a un màxim de dos informes en la fase de tramitació de cada fita administrativa que corresponga complir per part del promotor de l'actuació, sense perjuí dels informes que siga procedent emetre dins del tràmit de consultes a les administracions públiques de l'article 24 d'este decret llei.»

I després d'haver-se traslladat el segon informe desfavorable en matèria de territori mitjançant tràmit d'audiència al titular, qui aporta un nou informe d'inundabilitat que no modifica el sentit del segon informe emés i per tant no permet continuar amb les peticions d'informe en esta matèria. No es disposa tampoc d'esmena a l'informe de paisatge. Sobre la base de l'article 25.2 s'establix que:

«Sense perjuí de la resta d'informes i pronunciaments de les administracions públiques intervinents, este informe haurà de ser favorable en els termes previstos en l'apartat 1 per tal de poder atorgar les autoritzacions la concessió de les quals correspon a la conselleria competent en matèria d'energia.

En cas que l'informe en matèria d'ordenació del territori i paisatge siga desfavorable, es resoldrà la finalització i arxiu del procediment, sense més tràmit.»

Octau. Segons establix l'article 33 del Decret llei 14/2020, de 7 d'agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, d'1 d'octubre.

Segons establix l'article 33 de la Llei 39/2015, d'1 d'octubre, per la tramitació d'urgència es reduiran a la mitat els terminis establits en el procediment ordinari, excepte els relatius a la presentació de sol·licituds i recursos.

Vist l'exposat i els preceptes legals esmentats i altres disposicions d'aplicació, este Servici Territorial d'Indústria, Energia i Mines,

RESOL

*Primer*

Denegar la sol·licitud formulada per Valencia Pvsun I, SL, d'autorització administrativa prèvia i de construcció per a una instal·lació de producció d'energia elèctrica mitjançant tecnologia solar fotovoltaica, de potència instal·lada 5.000 kW, denominada EDF 239, i les instal·lacions de connexió amb la xarxa de distribució d'energia elèctrica, així com una línia subterrània d'alta tensió d'evacuació d'energia elèctrica, situada la planta generadora en les parcel·les 17, 115, 124 i 139 del polígon 2 del terme municipal de Carlet, província de València, a conseqüència del pronunciament desfavorable del Servici de Gestió de Riscos en el Territori de la Direcció General de Política d'Urbanisme, Paisatge i Avaluació Ambiental de la Conselleria de Medi Ambient, Infraestructures i Territori (núm. ref.: 22481\_46085\_R\_FTV), dictat per la cap del Servici de Gestió de Riscos en el Territori de València, el 24/01/2024 i ratificat el 15/10/2024. Així com a l'informe de petició d'esmena emés per Paisatge en data 8/9/2023 i núm. d'informe EP-2022/774 RB/jms remés al titular el 4/10/2024, al qual encara no ha respost.

*Segon*

La notificació de la present resolució a la titular i a totes les administracions públiques o organismes i empreses de servicis públics o servicis d’interés general que han intervingut o han hagut d’intervindre en el procediment d’autorització, les que han emés o havien d’emetre el condicionat tècnic al projecte d’execució, a les persones titulars de béns i drets afectats, així com a la resta de persones interessades en l’expedient.

Tot això, de conformitat amb el que es disposen els articles 30 i 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.

Contra esta resolució, que no posa fi a la via administrativa, es pot interposar un recurs d’alçada davant de la Direcció General d’Energia i Mines en el termini d’un mes, comptat a partir de l’endemà de la notificació, de conformitat amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 10 de desembre de 2024

Roberto Javier Anchel Añó

Cap del Servici Territorial d'Indústria, Energia i Mines